በኦሮሚያ ክልል በክላስተር ተደራጅተው ውጤታማ የሆኑ ሞዴል አርሶ አደሮች ዛሬ ይሸለማሉ
ሞገስ ተስፋአዲስ አበባ፦ በኦሮሚያ ክልል በክላስተር ተደራጅተው ውጤታማ የሆኑ ሞዴል አርሶ አደሮች እና ለውጤታማነታቸው አስተዋጽኦ ያደረጉ ባለድርሻ አካላት ዛሬ ተሸላሚ እንደሚሆኑ የኦሮሚያ እርሻ እና ተፈጥሮ ሀብት ቢሮ አስታወቀ፡፡የቢሮው የኮሙዩኒኬሽን ቡድን
መሪ እንደሻው በተለይም
ለአዲስ ዘመን ጋዜጣ
እንደገለጹት፣ በዘንድሮው ዓመት
በክልሉ ከሁሉም ዞኖች
የተውጣጡ ከ6 መቶ በላይ በተለያዩ ዘርፎች በክላስተር ተደራጅተው ውጤታማ የሆኑ አርሶ አደሮች እና ለውጤታማነታቸው አስተዋጽኦ ያበረከቱ ባላድርሻ አካላት ተሸላሚ ይሆናሉ።ተሸላማዎቹ በአትክልትና ፍራፍሬ፣ በመስኖ ልማት፣ በተፋሰስ ሥራ፣ በማር፣ በእንስሳት ሀብት በክላስተር ተደራጅተው ውጤታማ የሆኑ አርሶ አደሮች መሆናቸውን አስታውቀዋል።በዕለቱ አርሶ አደሮቹ
ውጤታማ እንዲሆኑ እገዛ
ያደረጉ ዩኔኖች፣ የህብረት
ሥራ ማህበራት፣ ባለሙያዎች፣ምሁራን፣ የግብርናውን ትራንስፎርሜሽን ለማሳካት በመጀመሪያ ጥናት አድርገው ስኬታማ እንዲሆኑ እየሠሩ ያሉ አካላት በተለይም ደግሞ በሁለት ዓመታት ውስጥ በክልሉ ውጤታማ ሥራ እንዲሠራ ያደረጉ አካላት በነበራቸው ጉልህ ሚና ተለይተው የዕውቅና ሽልማት እንደሚበረከትላቸው ገልጸዋል።ሽልማቱ እንደ ከዚህ
ቀደሙ በግለሰብ ሳይሆን
እንደ ቡድን ተደራጅተው
ምርትና ምርታማነትን ለማሳደግ
በክላስተር እርሻ ውጤታማ
የሆኑ አርሶ አደሮችን
ታሳቢ ማድረጉን የጠቆሙት ምክትል ኃላፊው፣ በተመሳሳይ ጊዜ ተመሳሳይ ቴክኖሎጂዎችን ተጠቅመው ለሌሎች ምሳሌ የሆኑ እና ከማምረት ወደ ኢንዱስትሪ የተሸጋገሩ አርሶ አደሮችን ተሳቢ ማድረጉን አመልክተዋል።ለሽልማቱ ትልቁ መስፈርት ምርታማነት፣ የተፋሰስ ስራ አጠቃቀም እና ውጤታማነት መሆናቸው አመልክተው፣ ሽልማቱ በቀጣይ በግብርናው ክፍለ ኢኮኖሚ ለሚሠሩ ዘርፈ ብዙ ሥራዎች ውጤታማነት ተነሳሽነትን ለመፍጠር ከፍተኛ አስተዋፅ እንደሚኖረው አስታውቀዋል።አዲስ ዘመን ታህሳስ
25/2013